Harbiy to‘ntarish amalga oshmagach, turk lirasi o‘z o‘rnini qayta tikladi

18-iyul, dushanba kuni ochilgan savdolarda turk lirasi o‘z o‘rnini tiklashni boshladi, deb yozadi “RBK”. U 16-iyulga o‘tar kechasi Turkiyada davlatni to‘ntarishga urinishlardan so‘ng Amerika valyutasiga nisbatan sakkiz yil ichidagi eng past ko‘rsatkichga tushib qolgan edi.

Turkiyada hukumatni almashtirishga urinishlar amalga oshmagach, milliy valyuta 1,8 foizga qimmatlashib, 1 dollar uchun 2,9629 ni tashkil qildi.
15-iyul, juma kuni Nyu-York birjasidagi savdo sessiyasi yakunida turk lirasi 4,6 foizga — 1 AQSh dollari uchun 3,0157 gacha arzonlashib ketgan edi.